ΝΟΜΟΣ ΠΟΥ ΠΡΟΒΛΕΠΕΙ ΓΙΑ ΤΟΝ ΠΡΟΫΠΟΛΟΓΙΣΜΟ ΤΗΣ ΠΑΓΚΥΠΡΙΑΣ ΕΝΩΣΗΣ ΠΡΟΣΦΥΓΩΝ ΓΙΑ ΤΟ ΟΙΚΟΝΟΜΙΚΟ ΕΤΟΣ ΠΟΥ ΛΗΓΕΙ ΤΗΝ ΤΡΙΑΚΟΣΤΗ ΠΡΩΤΗ ΔΕΚΕΜΒΡΙΟΥ ΤΟΥ ΕΤΟΥΣ ΔΥΟ ΧΙΛΙΑΔΕΣ ΕΙΚΟΣΙ ΔΥΟ

|  |  |
| --- | --- |
| Προοίμιο.20(Ι) του 2014123(Ι) του 2016133(Ι) του 2016159(Ι) του 2017. | ΕΠΕΙΔΗ, σύμφωνα με τις διατάξεις του περί της Δημοσιονομικής Ευθύνης και του Δημοσιονομικού Πλαισίου Νόμου, ο ετήσιος προϋπολογισμός κάθε οντότητας της Γενικής Κυβέρνησης και όλοι οι συμπληρωματικοί προϋπολογισμοί αυτού, καταρτίζονται και κατατίθενται στη Βουλή των Αντιπροσώπων για ψήφιση με τον ίδιο τρόπο και την ίδια διαδικασία που αναφέρεται σε αυτόν, |
|  |  |
|  | ΚΑΙ ΕΠΕΙΔΗ, είναι αναγκαία η πρόβλεψη για εκείνες τις δαπάνες της Παγκύπριας Ένωσης Προσφύγων για το έτος που λήγει την 31η Δεκεμβρίου 2022, για τις οποίες δεν έχει γίνει πρόβλεψη ή δεν θα γίνει τέτοια αργότερα από οποιοδήποτε Νόμο, |
|  |  |
|  | Για όλους τους πιο πάνω λόγους η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος. | 1. Ο παρών Νόμος θα αναφέρεται ως ο περί Προϋπολογισμού της Παγκύπριας Ένωσης Προσφύγων του 2022 Νόμος του 2022. |
|  |  |
| Έγκριση πληρωμής από το Ταμείο της Παγκύπριας Ένωσης Προσφύγων ποσού που δεν υπερβαίνει τις €317.551 για τη χρήση του έτους που λήγει την 31η Δεκεμβρίου 2022. | 2. Επιπροσθέτως των ποσών που έχουν ήδη προϋπολογισθεί νόμιμα για τη χρήση της Παγκύπριας Ένωσης Προσφύγων ή που θα προϋπολογισθούν αργότερα νόμιμα για τη χρήση αυτή, εγκρίνεται όπως διατεθεί από το Ταμείο της Παγκύπριας Ένωσης Προσφύγων και χρησιμοποιηθεί για τη χρήση του έτους που λήγει την 31η Δεκεμβρίου 2022, ποσό που δεν υπερβαίνει τις τριακόσιες δέκα επτά χιλιάδες πεντακόσια πενήντα ένα ευρώ, για την κάλυψη των δαπανών της Παγκύπριας Ένωσης Προσφύγων για την περίοδο αυτή. |
|  |  |
| Ειδίκευση των ποσών που θα δαπανηθούν. Πρώτος Πίνακας. | 3. Το ποσό που χορηγείται από το άρθρο 2 χορηγείται ως ειδικευμένη πίστωση για τις υπηρεσίες και τους σκοπούς που αναφέρονται στα Δελτία Δαπανών που περιλαμβάνονται στον Πρώτο Πίνακα. |
|  |  |
| Χρησιμοποίηση του περισσεύματος ορισμένων άρθρων για κάλυψη ελλείμματος άλλων άρθρων κάτω απότο ίδιο Κεφάλαιο.Πρώτος Πίνακας. | 4.-(1) Τηρουμένων των διατάξεων της πρώτης επιφυλάξεως, εφόσον το ολικό ποσό που θα δαπανηθεί για τις υπηρεσίες και σκοπούς που αναφέρονται και εξειδικεύονται αντίστοιχα, κάτω από κάθε άρθρο στον Πρώτο Πίνακα δεν υπερβαίνει το ολικό ποσό που χορηγείται με τον παρόντα Νόμο, ως ειδικευμένη πίστωση για τις εν λόγω υπηρεσίες και σκοπούς αντίστοιχα, οποιοδήποτε περίσσευμα που προκύπτει από οποιοδήποτε άρθρο για τις εν λόγω υπηρεσίες και σκοπούς, είτε από την εξοικονόμηση δαπανών πάνω στο εν λόγω άρθρο είτε γιατί το ποσό που ψηφίστηκε για το εν λόγω άρθρο υπερβαίνει το ποσό που απαιτήθηκε και δαπανήθηκε με βάση τον παρόντα Νόμο, σε σχέση με το εν λόγω άρθρο δύναται, με την έγκριση του Υπουργού Εσωτερικών, να διατεθεί και δαπανηθεί για την κάλυψη ελλείμματος οποιουδήποτε ποσού που δαπανήθηκε πάνω σε οποιοδήποτε άλλο άρθρο του ίδιου Κεφαλαίου του Πρώτου Πίνακα: |
|  |  |
|  |  Νοείται ότι, οποιαδήποτε εξοικονόμηση πάνω στα άρθρα 02100 του Κεφαλαίου του Πρώτου Πίνακα δεν δύναται να διατεθεί και δαπανηθεί για κάλυψη του ελλείμματος οποιουδήποτε ποσού που δαπανήθηκε πάνω σε οποιοδήποτε των προαναφερόμενων άρθρων ή πάνω σε οποιαδήποτε άλλα άρθρα του ίδιου Κεφαλαίου, αλλ’ ούτε και οποιαδήποτε εξοικονόμηση πάνω σε οποιοδήποτε άλλο άρθρο του ίδιου Κεφαλαίου δύναται να διατεθεί και δαπανηθεί για κάλυψη του ελλείμματος οποιουδήποτε ποσού από τα πιο πάνω αναφερόμενα άρθρα: |
|  |  |
|  |  Νοείται περαιτέρω ότι, οποιαδήποτε εξοικονόμηση από παράλειψη εκτελέσεως οποιασδήποτε υπηρεσίας ή σκοπού δεν θεωρείται ως εξοικονόμηση για τους σκοπούς του άρθρου αυτού. |
|  |  |
| ΠρώτοςΠίνακας. |  (2) Σε περίπτωση που δεν υπάρχουν εξοικονομήσεις, όπως προνοείται στο εδάφιο (1) του άρθρου αυτού, δύναται, μετά από έγκριση του Υπουργού Εσωτερικών, να μεταφερθούν πιστώσεις από το άρθρο 03850 «Μη Προβλεπόμενες Δαπάνες και Αποθεματικό Ειδικών Ταμείων» του Κεφαλαίου 50.72.30 «Μη Προβλεπόμενες Δαπάνες και Αποθεματικό» του Πρώτου Πίνακα και δαπανηθούν για κάλυψη του ελλείμματος οποιουδήποτε ποσού δαπανηθεί πάνω σε οποιοδήποτε άλλο άρθρο των ομάδων του Πρώτου Πίνακα. |
|  |  |
|  |  (3) Μέσα σε ένα μήνα από την έγκριση του Υπουργού Εσωτερικών σύμφωνα με τα εδάφια (1) και (2) του άρθρου αυτού, θα κατατίθεται ενώπιον της Βουλής των Αντιπροσώπων έκθεση που να δεικνύει τις περιπτώσεις για τις οποίες δόθηκε τέτοια έγκριση και τις συνθήκες κάτω από τις οποίες αυτή χορηγήθηκε. |
|  |  |
|  |  (4) Κάθε υπέρβαση κονδυλίων κατά παράβαση της διαδικασίας που προβλέπεται στα εδάφια (1), (2) και (3) πιο πάνω θεωρείται ότι δεν έγινε νόμιμα και οι λειτουργοί που ασκούν έλεγχο πάνω στα κονδύλια από τα οποία έγινε η υπέρβαση καθίστανται προσωπικά υπεύθυνοι για κάθε υπέρβαση που διενεργήθηκε ή θα διενεργηθεί. |
|  |  |
| Λειτουργοί υπεύθυνοι για την είσπραξη των εσόδων.Μέρος Α.Συμπλήρωμα. | 5. Οι Λειτουργοί που αναφέρονται στο Συμπλήρωμα-Μέρος Α ορίζονται ως Λειτουργοί υπεύθυνοι για την είσπραξη των εσόδων της Παγκύπριας Ένωσης Προσφύγων. |
|  |  |
| Λειτουργοί που ασκούν έλεγχο πάνω στα κονδύλια δαπανών.Μέρος Β.Συμπλήρωμα. | 6. Οι Λειτουργοί που αναφέρονται στο Συμπλήρωμα- Μέρος Β ορίζονται ως Λειτουργοί που ασκούν έλεγχο πάνω στα κονδύλια δαπανών της Παγκύπριας Ένωσης Προσφύγων. |
|  |  |
| Μείωση κλιμάκων εισδοχής καιμισθολογικές κλίμακες.Παράρτημα. | 7.-(1) Ανεξαρτήτως των διατάξεων οποιουδήποτε άλλου νόμου ή κανονισμών που ρυθμίζουν τη μισθοδοσία των δημόσιων θέσεων, πρόσωπα που από την 1η Ιανουαρίου 2012 και στο εξής διορίζονται σε θέσεις Πρώτου Διορισμού ή Πρώτου Διορισμού και Προαγωγής στις κατώτερες θέσεις των υφιστάμενων δομών θέσεων που περιλαμβάνονται στον παρόντα Νόμο ή προσλαμβάνονται πάνω σε έκτακτη βάση ή με σύμβαση για εκτέλεση καθηκόντων που αντιστοιχούν στις κατώτερες θέσεις των υφιστάμενων δομών της Παγκύπριας Ένωσης Προσφύγων λαμβάνουν, κατά τα δύο (2) πρώτα έτη της υπηρεσίας ή απασχόλησής τους, ετήσιο βασικό μισθό ανάλογα με τη μισθοδοτική κλίμακα της θέσης στην οποία διορίζονται ή προάγονται ή προσλαμβάνονται όπως δεικνύεται στο Παράρτημα-Μισθολογικές Κλίμακες. |
|  |  |
|  |  (2) Με τη συμπλήρωση είκοσι τεσσάρων (24) μηνών υπηρεσίας ή απασχόλησης στους υπό αναφορά βασικούς μισθούς των μειωμένων κλιμάκων εισδοχής, ο εργοδοτούμενος θα τοποθετείται στην αρχική βαθμίδα της μισθοδοτικής Κλίμακας της θέσης, όπως αυτή αναφέρεται στο οικείο Σχέδιο Υπηρεσίας και ενδεχόμενη προηγούμενη υπηρεσία ή απασχόληση σε μειωμένη κλίμακα εισδοχής, συμψηφίζεται με υπηρεσία ή απασχόληση σε μειωμένη κλίμακα εισδοχής άλλης θέσης ή καθεστώτος απασχόλησης στον ίδιο εργοδότη, για σκοπούς συμπλήρωσης των είκοσι τεσσάρων (24) μηνών: |
|  |  |
|  |  Νοείται ότι, για σκοπούς συμπλήρωσης των είκοσι τεσσάρων (24) μηνών λαμβάνονται υπόψη οι ίδιες περίοδοι υπηρεσίας, ή απασχόλησης που λαμβάνονται υπόψη για σκοπούς παραχώρησης της ετήσιας μισθοδοτικής προσαύξησης. |
|  |  |
|  |  (3) Για τους σκοπούς του παρόντος άρθρου, ο όρος «θέσεις» περιλαμβάνει μόνιμες θέσεις στην Παγκύπρια Ένωση Προσφύγων, με τις υπό αναφορά κλίμακες εισδοχής και ο όρος «πρόσωπα που προσλαμβάνονται πάνω σε έκτακτη βάση ή με σύμβαση» περιλαμβάνει εργοδοτούμενους σε έκτακτη βάση ή εργοδοτούμενους καθορισμένης διάρκειας, ή εργοδοτούμενους αορίστου χρόνου και άλλους με παρόμοιο καθεστώς απασχόλησης που προσλαμβάνονται σύμφωνα με τον κατά περίπτωση Νόμο: |
|  |  |
|  |  Νοείται ότι, η πιο πάνω ρύθμιση δεν τυγχάνει εφαρμογής στις περιπτώσεις- |
|  |  |
|  | (α) | υπαλλήλων που κατέχουν μόνιμη θέση, ο οποίοι είτε διορίστηκαν πριν την 1η Ιανουαρίου 2012, είτε διορίστηκαν μετά την 1η Ιανουαρίου 2012 και χωρίς να μεσολαβήσει διακοπή υπηρέτησαν συνολικά για είκοσι τέσσερις (24) μήνες σε μειωμένη κλίμακα εισδοχής, και διορίζονται ή προάγονται σε άλλη θέση ή αποσπώνται για οποιοδήποτε σκοπό, |
|  |  |  |
|  | (β) | έκτακτου υπαλλήλου ή με σύμβαση προσωπικού που είτε προσλήφθηκε πριν την 1η Ιανουαρίου 2012 στην Παγκύπρια Ένωση Προσφύγων, είτε προσλήφθηκε μετά την 1η Ιανουαρίου 2012 και απασχολήθηκε συνολικά για είκοσι τέσσερις (24) μήνες σε μειωμένη κλίμακα εισδοχής και διορίζεται σε θέση, χωρίς να έχει μεσολαβήσει διακοπή μεταξύ της ημερομηνίας διορισμού και της απασχόλησης σε έκτακτη βάση ή με σύμβαση, |
|  |  |  |
|  | (γ) | έκτακτου υπαλλήλου ή με σύμβαση προσωπικού του οποίου διαφοροποιούνται οι όροι απασχόλησης, χωρίς να έχει μεσολαβήσει διακοπή στην απασχόληση στην Παγκύπρια Ένωση Προσφύγων, και είτε είχε προσληφθεί πριν την 1η Ιανουαρίου 2012, είτε είχε προσληφθεί μετά την 1η Ιανουαρίου 2012 και έχει ήδη απασχοληθεί συνολικά για εικοσιτέσσερις (24) μήνες σε μειωμένη κλίμακα εισδοχής, |
|  | (δ) | ωρομίσθιου προσωπικού που διορίζεται σε μόνιμη θέση, χωρίς να έχει μεσολαβήσει διακοπή της απασχόλησης, και |
|  |  |  |
|  | (ε) | μόνιμου υπαλλήλου της κρατικής υπηρεσίας ή νομικού προσώπου δημοσίου δικαίου που διορίζεται σε μόνιμη θέση στην Παγκύπρια Ένωση Προσφύγων, χωρίς να έχει μεσολαβήσει διακοπή της απασχόλησης και, είτε είχε διοριστεί πριν την 1η Ιανουαρίου 2012 στην κρατική υπηρεσία ή στο νομικό πρόσωπο δημοσίου δικαίου, είτε είχε απασχοληθεί στην κρατική υπηρεσία ή στο νομικό πρόσωπο δημοσίου δικαίου συνολικά για είκοσι τέσσερις (24 ) μήνες σε μειωμένη κλίμακα εισδοχής πριν διοριστεί στη Παγκύπρια Ένωση Προσφύγων:  |
|  |  |  |
|  |  |  Νοείται ότι, η υπηρεσία σε μειωμένη κλίμακα εισδοχής στην κρατική υπηρεσία ή σε νομικό πρόσωπο δημοσίου δικαίου συμψηφίζεται με υπηρεσία σε μειωμένη κλίμακα εισδοχής στην Παγκύπρια Ένωση Προσφύγων για σκοπούς συμπλήρωσης των εικοσιτεσσάρων (24) μηνών. |
|  |  |  |
|  |  (4) Ο Υπουργός Οικονομικών έχει εξουσία να αποφασίζει για την επίλυση προβλημάτων που δυνατόν να προκύψουν από την εφαρμογή των διατάξεων του παρόντος άρθρου. |
|  |  |
| Απαγόρευση προσλήψεων ωρομίσθιου προσωπικού και προσωπικού για κάλυψη έκτακτων και εποχιακών αναγκών. | 8.-(1) Ανεξαρτήτως των διατάξεων του παρόντος Νόμου και οποιουδήποτε άλλου σε ισχύ νόμου ή κανονισμών που εκδίδονται δυνάμει αυτού, ουδεμία δαπάνη διενεργείται για την πρόσληψη εργοδοτουμένων καθορισμένης διάρκειας και προσώπων για την κάλυψη έκτακτων αναγκών πάνω σε δεκαπενθήμερη βάση.  |
|  |  |
|  |  (2) Ανεξαρτήτως των διατάξεων του παρόντος Νόμου και οποιουδήποτε άλλου σε ισχύ Νόμου ή Κανονισμών που εκδίδονται δυνάμει αυτού, ουδεμία δαπάνη διενεργείται για την πρόσληψη πρόσθετων έκτακτων υπαλλήλων, πρόσθετου έκτακτου προσωπικού για εποχιακές ανάγκες σε αριθμό που να υπερβαίνει τον αριθμό του υπηρετούντος προσωπικού για εποχιακές ανάγκες για το 2021 και πρόσθετων προσώπων για την κάλυψη έκτακτων αναγκών για χρονικό διάστημα που δεν υπερβαίνει κατ΄ ανώτατο όριο τις δεκαπέντε (15) εργάσιμες ημέρες. |
|  |  |
|  |  (3) Ανεξαρτήτως των διατάξεων του παρόντος Νόμου και οποιουδήποτε άλλου σε ισχύ νόμου ή κανονισμών που εκδίδονται δυνάμει αυτού, ουδεμία δαπάνη διενεργείται για την πρόσληψη πρόσθετου ωρομίσθιου προσωπικού και πρόσθετου ωρομίσθιου προσωπικού για την κάλυψη εποχιακών ή εκτάκτων αναγκών που να υπερβαίνει τον αριθμό του προσωπικού που αποσχολήθηκε το 2021. |
|  |  |
|  |  (4) Απαγορεύεται για το έτος 2022 η αντικατάσταση υπαλλήλων που αποχωρούν από την υπηρεσία για οποιαδήποτε λόγο, με νέες προσλήψεις εργοδοτουμένων καθορισμένης διάρκειας. |
|  |  |
|  |  (5) Απαγορεύεται για το έτος 2022 η αντικατάσταση υπαλλήλων που αποχωρούν από την υπηρεσία για οποιαδήποτε λόγο, με νέες προσλήψεις ωρομίσθιου προσωπικού. |
|  |  |
| Απαγόρευση πλήρωσης κενών θέσεων πρώτου διορισμού, προαγωγής και πρώτου διορισμού και προαγωγής.21(Ι) του 2013153(Ι) του 2013169(Ι) του 2013157(Ι) του 2014202(Ι) του 2014195(Ι) του 201560(Ι) του 2017. | 9. Ανεξαρτήτως των διατάξεων οποιουδήποτε νόμου και των κανονισμών που εκδίδονται δυνάμει αυτού, κατά την περίοδο που λήγει την 31η Δεκεμβρίου 2022, απαγορεύεται η πλήρωση θέσεων πρώτου διορισμού, προαγωγής και πρώτου διορισμού και προαγωγής που περιλαμβάνονται στον παρόντα Νόμο οι οποίες θα κενωθούν ή οι οποίες είναι κενές κατά την ημερομηνία έναρξης της ισχύος του παρόντος Νόμου, εκτός και εάν έχει ήδη αποφασιστεί από την Κοινοβουλευτική Επιτροπή Οικονομικών και Προϋπολογισμού η εξαίρεση τους από την απαγόρευση πλήρωσης θέσεων, σύμφωνα με τις διατάξεις του περί της Απαγόρευσης Πλήρωσης Κενών Θέσεων στο Δημόσιο και στον Ευρύτερο Δημόσιο Τομέα (Ειδικές Διατάξεις) Νόμου.  |
|  |  |
|  |  Νοείται ότι, είναι δυνατή η έναρξη διαδικασίας πλήρωσης κενής ή κενούμενης θέσης πρώτου διορισμού ή θέσης πρώτου διορισμού και προαγωγής ή θέσης προαγωγής, μόνο στην περίπτωση που η Παγκύπρια Ένωση Προσφύγων υποβάλει προηγουμένως αιτιολογημένο αίτημα για να της επιτραπεί η έναρξη πλήρωσης κενής ή κενωθείσας θέσης, σύμφωνα με την προβλεπόμενη στον υπό αναφορά Νόμο διαδικασία. |
|  |  |
| Τιμαριθμική αναπροσαρμογή και ετήσιες προσαυξήσεις. | 10. Οι μισθοί των αξιωματούχων και εργοδοτουμένων και οι συντάξεις των συνταξιούχων της Παγκύπριας Ένωσης Προσφύγων αναπροσαρμόζονται την 1η Ιανουαρίου κάθε έτους με βάση το δείκτη της αυτόματης τιμαριθμικής αναπροσαρμογής ως ακολούθως:  |
|  |  |
|  | (α) | καταβολή του 50% του ποσοστού της αύξησης του υποκείμενου δείκτη της Αυτόματης Τιμαριθμικής Αναπροσαρμογής κατά το έτος που προηγείται του έτους αναφοράς. |
|  |  |  |
|  | (β) | η πιο πάνω αναπροσαρμογή αναστέλλεται σε περίπτωση που κατά το δεύτερο και τρίτο τρίμηνο του έτους που προηγείται του έτους αναφοράς, ο ρυθμός οικονομικής ανάπτυξης σε πραγματικούς όρους διορθωμένος ως προς τις εποχικές διακυμάνσεις είναι αρνητικός. |
|  |  |  |
| Αποζημίωση για υπερωριακή εργασία. | 11. Ανεξαρτήτως των διατάξεων οποιουδήποτε άλλου νόμου ή κανονισμών ή διοικητικών ρυθμίσεων ή πρακτικών που ρυθμίζουν θέματα υπερωριακής αποζημίωσης, στις περιπτώσεις που συγκεκριμένη ανάγκη για υπερωριακή εργασία μπορεί, λόγω της φύσης και του επιπέδου των καθηκόντων, να διεκπεραιωθεί από υπαλλήλους θέσεων με χαμηλότερες μισθοδοτικές κλίμακες και νοουμένου ότι η ανάγκη αυτή δεν μπορεί να καλυφθεί μόνο από τους υπαλλήλους της χαμηλότερης μισθοδοτικής κλίμακας που επιθυμούν να εργαστούν υπερωριακά, οι πιο ψηλά στην ιεραρχία υπάλληλοι που επιθυμούν να εργαστούν υπερωριακά για το σκοπό αυτό, αποζημιώνονται ανεξάρτητα από την κλίμακα της θέσης τους, με βάση τη μισθοδοτική κλίμακα ή σε περίπτωση συνδυασμένων θέσεων, την ψηλότερη κλίμακα των συνδυασμένων κλιμάκων της κατώτερης θέσης: |
|  |  |
|   1 του 1990 71 του 1991 211 του 1991 27(Ι) του 1994 83(Ι) του 1995 60(Ι) του 1996109(Ι) του 1996 69(Ι) του 2000156(Ι) του 2000 4(Ι) του 2001 94(Ι) του 2003128(Ι) του 2003183(Ι) του2003 31(Ι) του 2004218(Ι) του 2004 68(Ι) του 2005 96(Ι) του 2006107(Ι) του 2008137(Ι) του 2008194(Ι) του 2011 78(Ι) του 2013 7(Ι) του 2014  21(Ι) του 2014100(Ι) του 2015148(Ι) του 2017151(Ι) του 2017152(Ι) του 201798(Ι) του 2020136(Ι) του 20201(Ι) του 2022. |  Νοείται ότι, ο καθορισμός της φύσης και του επιπέδου των καθηκόντων που εκτελούνται για σκοπούς υπολογισμού της υπερωριακής αποζημίωσης των ψηλότερα στην ιεραρχία υπαλλήλων θα γίνεται από την Εκτελεστική Γραμματεία της Παγκύπριας Ένωσης Προσφύγων, όπως οι όροι αυτοί ερμηνεύονται στον περί Δημόσιας Υπηρεσίας Νόμο. |
|  |  |
| Αναπροσαρμογή του ύψους των απολαβών. | 12.-(1) Ανεξαρτήτως των διατάξεων οποιουδήποτε άλλου νόμου ή κανονισμών που ρυθμίζουν θέματα μισθοδοσίας ο μισθός ή αντιμισθία ή αποζημίωση ή χορηγία των αξιωματούχων και των υπαλλήλων της Παγκύπριας Ένωσης Προσφύγων οποιασδήποτε βαθμίδας, οι οποίοι συμπληρώνουν την ηλικία των εξήντα τριών (63) ετών και οι οποίοι είναι δικαιούχοι αναλογικής σύνταξης από το Ταμείο Κοινωνικών Ασφαλίσεων, μειώνεται κατά το ύψος της αναλογικής σύνταξης που αντιστοιχεί με υπηρεσία μέχρι τετρακόσιους (400) μήνες στην Παγκύπρια Ένωση Προσφύγων, ανάλογα με την υπηρεσία έκαστου αξιωματούχου ή υπαλλήλου. |
|  |  |
|  |  (2) Ο Υπουργός Οικονομικών έχει εξουσία να αποφασίζει για την άρση ανωμαλιών και την επίλυση προβλημάτων που δυνατό να προκύψουν από την εφαρμογή της παρούσας ρύθμισης. |
|  |  |
| Φορολόγηση επιδομάτων. | 13.-(1) Ανεξαρτήτως των διατάξεων οποιουδήποτε άλλου νόμου ή κανονισμών, τα επιδόματα παραστάσεως και φιλοξενίας υπόκεινται σε φόρο εισοδήματος. |
|  |  |
| Απασχόληση συνταξιούχου προσώπου.97(Ι) του 1997 3(Ι) του 1998 77(Ι) του 1999141(Ι) του 2001 69(Ι) του 2005 37(Ι) του 2010 94(Ι) του 2010 31(Ι) του 2012131(Ι) του 2012.  | 14. Απαγορεύεται η διενέργεια οποιασδήποτε δαπάνης κάτω από οποιοδήποτε άρθρο και Κεφάλαιο του παρόντος Νόμου για την απασχόληση με οποιοδήποτε τρόπο συνταξιούχου προσώπου, σύμφωνα με τις διατάξεις του περί Συντάξεων Νόμου: |
|  |  |
|  |  Νοείται ότι, η διάταξη του παρόντος άρθρου δεν εφαρμόζεται αναφορικά με την απασχόληση συνταξιούχων προσώπων- |
|  |  |
|  | (α) | σε πολιτειακό αξίωμα, |
|  |  |  |
|  | (β) | τα οποία δεν συμπλήρωσαν το 65 έτος της ηλικίας τους κατά το χρόνο της απασχόλησής τους, |
|  |  |  |
|  | (γ) | τα οποία απασχολούνται δυνάμει οποιουδήποτε ειδικού νόμου, |
|  |  |  |
|  | (δ) | σε περίπτωση που δεν δημιουργείται υπαλληλική σχέση. |
|  |  |
| Μηχανοκίνητα οχήματα. 3(Ι) του 2014 85(Ι) του 2014145(Ι) του 2014.Επίσημη Εφημερίδα της Δημοκρατίας ΠαράρτημαΤρίτο (Ι):7.11.2014. | 15. Τα μηχανοκίνητα οχήματα της Παγκύπριας Ένωσης Προσφύγων χρησιμοποιούνται όπως προβλέπεται με βάση τις διατάξεις του περί της Παροχής Ορισμένων Ωφελημάτων σε Καθορισμένους Δικαιούχους του Κρατικού Τομέα και του Ευρύτερου Δημόσιου Τομέα (Όροι και Διαδικασία) Νόμου και τις πρόνοιες των περί Υπηρεσιακών Οχημάτων του Κρατικού Τομέα και του Ευρύτερου Δημόσιου Τομέα Κανονισμών. |

Αρ. Φακ.: 23.01.063.004-2022

ΣΚ/ΜΑΧ